劉繹 (弘治進士)

劉繹（），字以成，號斗山，山西太原府代州人，軍籍，明朝政治人物。

 生平 
弘治二年（1489年）己酉科山西鄉試第二十七名舉人。弘治九年（1496年）中丙辰科會試第一百八十七名，三甲第一百九十五名進士。初授户部主事，歴郎中，正德二年（1507年）三月往辽东总理粮储兼屯田，东厂校尉侦其违例乘轿，及滥役人夫，少给粮价，多派斗头等事，械系镇抚司狱，狱具，上以绎违法事多，难以常例处，令荷重枷于户部门满一月。後释放为民。正德四年（1509年）十一月改授监察御史，整理两淮盐法，人称“刘铁汉”。升河南卫辉府知府，九年二月升长芦都转盐运使司盐运使，进阶嘉议大夫。

軼事
《湧幢小品》載，劉繹為劉瑾陷害下獄，有神人送藥得救，張綵以此奇事告知劉瑾，方得釋《湧幢小品·十九》：黃冠授藥 劉繹，字斗山，代州人也。成化丁未進士。理遼東糧儲，逆瑾惡之，械至京，枷午門前。枷重法嚴，凡枷者，十餘日多死，公枷月餘不死。時同郡王沈庵以死侍側不去。有黃冠者至，遺家人一丸藥，曰：「日剝一分食之，盡則難脫。」公是日亦夢仙人自霄而下，內藥口中，覺來尚有香氣，監守者俱言有老人送藥，忽不見。語喧，聞上達九重。太宰張西麓彩，乘此異言之瑾，得釋為民。張又言宜起用以示公道，遂授監察御史，朝野稱為鐵漢。後升衛輝知府、長蘆都轉運使。此一鐵漢，厄於瑾，救於仙，而又見知於瑾，後之見知，則又黃冠誤之也。故宮不甚顯。。

 家族 
曾祖父劉岩；祖父劉士祥，巡檢；父劉瓚，隆慶州吏目。前母趙氏；母韓氏。严侍下。兄劉绍、劉繕。

参考文献

Y
Category:代县人
Category:弘治二年己酉科山西鄉試舉人
Category:明朝户部主事
Category:明朝户部郎中
Category:明朝监察御史
Category:明朝卫辉府知府
Category:明朝长芦盐运使